钦定古今图书集成/明伦汇编/人事典/第104卷 > 《拟李陵录别诗二首》无名氏
## 钦定古今图书集成/明伦汇编/人事典/第104卷 > 《拟李陵录别诗二首》无名氏

灿灿三星列，拳拳月初生；寒凉应节至，蟋蟀夜悲鸣；
晨风动乔木，枝叶日夜零；游子暮思归，塞耳不能听；
远望正萧条，百里无人声；豺狼鸣后园，虎豹步前庭；
远处天一隅，苦困独零丁；亲人随风散，历历如流星；
三萍离不结，思心独屏营；愿得萱草枝，以解饥渴情。

又

《锺子歌南音》，“仲尼叹归欤。戎马悲边鸣，游子恋故庐。
阳鸟归飞云，蛟龙乐潜居。人生一世间，贵与愿同俱。
身无四凶罪，何为天一隅。与其苦筋力，必欲荣薄躯。
不如及清时，策名于天衢。”